Na temelju članka 15. stavka 3. Zakona o komunalnom gospodarstvu ("Narodne novine" broj 36/95, 70/97, 128/99, 57/00, 129/00, 59/01, 26/03 - pročišćeni tekst, 82/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14. i 36/15) i članka 4. Odluke o komunalnim djelatnostima koje se mogu obavljati na temelju ugovora o povjeravanju komunalnih poslova ("Službeni glasnik Koprivničko-križevačke županije" broj 17/09), objavljuje se 

JAVNI  NATJEČAJ
o povjeravanju komunalnih poslova održavanja 
nerazvrstanih cesta (zimska služba) na području Općine Legrad 

	I. OPĆI PODACI
	Naručitelj predmetnih poslova je Općina Legrad.
	Predmet javnog natječaja je povjeravanje obavljanja komunalnih poslova održavanja nerazvrstanih cesta u zimskom razdoblju na području Općine Legrad, a obuhvaća razgrtanje snijega i leda i posipavanje solju i/ili sitnim kamenom u slučaju poledice.   
	Vrsta i opseg radova, mjesto izvršenja, način određivanja cijene, način i rok plaćanja i svi ostali potrebni podaci određeni su dokumentacijom za natječaj koja se bez naknade može podići u Općini Legrad, svakim radnim danom u vremenu od 7.00 do 15.00 sati, za vrijeme trajanja natječaja. 
	Početak obavljanja poslova - odmah po potpisu ugovora.
	Ugovor se sklapa na rok od 4 godine.  
	Rok važenja ponude: 60 dana od dana donošenja odluke o odabiru izvršitelja.  
  	II. SADRŽAJ PONUDE I PRILOZI PONUDI:
	1. Obrazac Ponude sa podacima o ponuditelju i sa iskazanim cijenama, obrazac iz Dokumentacije za 
                natječaj,
	2. Dokaz o pravnoj i poslovnoj sposobnosti - isprava o upisu u poslovni, sudski, strukovni, obrtni ili drugi 
                odgovarajući registar  ili odgovarajuća potvrda 
	3. Dokaz o nekažnjavanju – izjava ovjerena kod javnog bilježnika – obrazac iz Dokumentacije za natječaj 
	4. Dokaz financijske sposobnosti
	     - potvrdu Porezne uprave o podmirenim obvezama za poreze i doprinose
	     - obrazac „BON 1“ i „BON 2“,
		  - potvrdu o podmirenim obvezama prema Općini Legrad,
	5. Dokaz tehničke i stručne sposobnosti
	   - popis s priloženim potvrdama (izjavama) o uredno ispunjenim ugovorima za obavljanje predmetne 
                 djelatnosti,
	- izjava ponuditelja iz koje je vidljivo kojom opremom i strojevima raspolaže u svrhu izvršenja ugovora, 
	- izjavu o zaposlenima i stručnom znanju i iskustvu za izvršenje radova s priloženom preslikom dokumenta o 
              osposobljenosti rukovanja određenim strojem. 
	Dokumentacija koja je prilog Javnog natječaja objavljena je na internetskoj stranici Općine Legrad, www.opcinalegrad.hr, a može se podići i u Jedinstvenom upravnom odjelu Općine Legrad, bez naknade.
	III. UVJETI ODABIRA PONUDITELJA:
	 1. Ponuda s najnižom cijenom uz uvjet da ponuditelj zadovoljava sve elemente dokaza o sposobnosti.
	IV. DOSTAVA PONUDE:
	Zatvorene ponude dostavljaju se u pismenom obliku u Jedinstveni upravni odjel Općine Legrad ili preporučeno poštom, na adresu: Općina Legrad, Trg Svetog Trojstva 52 A, 48317 Legrad, s naznakom "Ponuda za održavanje nerazvrstanih cesta u zimskom razdoblju, NE OTVARAJ".
	Rok za dostavu ponuda je 15 dana od dana objave natječaja.
	Nepravodobno primljene ponude će se odbaciti, a nepotpune ponude smatrat će se nepravovaljanima.
	O javnom otvaranju  ponuda odlučuje općinski načelnik i o tome će ponuditelji biti obavješteni. Općinsko vijeće može odlučiti da ne odabere niti jednu ponudu, ali je svoju odluku dužno obrazložiti. 
	
POVJERENSTVO ZA PROVEDBU POSTUPKA JAVNOG NATJEČAJA
ZA KOMUNALNE POSLOVE – ZIMSKA SLUŽBA